钦定古今图书集成/明伦汇编/氏族典/第269卷 > 王说
## 钦定古今图书集成/明伦汇编/氏族典/第269卷 > 王说

按《万姓统谱》：说字应求，鄞人，王致门人也。隐居教授
三十馀年，建书院于桃源乡。熙宁九年，神宗特恩补
将仕郎，为州长史，御书“桃源书院”四字赐之。说无田
以食，无桑麻以衣，怡然自得。子珩，宗正少卿。孙勋，广
南市舶，一钱之利皆归有司，不识舶货之名。及卒，贾
客率钱二百万为赙，子正己却之曰：“吾父以廉直闻，
虽贫犹能负丧以归，不愧廉叔度也。”清白之传，实先
生《家训》。正己终太府卿。